Medicii sfătuiesc să nu se mai pună răceala pe seama curentului. Trebuie să se facă investigaţii amănunţite. Nicidecum să se pună vina pe un geam deschis

Ştiţi cum puteţi recunoaşte un român într-un mijloc de transport din străinătate? Deschideţi gemurile şi vedeţi cine strigă obsesiv că e curent! Aşa glumesc străinii pe seama noastră, pentru că - la ei acasă - nimeni nu are nicio problemă cu statul în curent.

În schimb, în ţara noastră, să stai în curent e semn de inconştienţă. Ca şi cum ţi-ai dori cu tot dinadinsul să te îmbolnăveşti. Aşa că fiecare român are propriile metode pentru ca nu cumva să fie tras de curent. În primul rând, nu stă niciodată cu uşa şi fereastra deschise. Dar nu e singura variantă prin care se păzeşte de curent.